**איך ננהל ונלווה תהליכים מקבילים הקיץ?**

**מתודה 1: פירוק**

נכתוב על הלוח: תהליכי קיץ, ונבקש מהמשתתפים/ות לומר את כל התהליכים שהשבטים נדרשים לנהל בקיץ ונכתוב אותם על הלוח.

חשוב לשים לב שעולים: מחנה, קורס מסכם, כניסה לשכב"ג, עץ ארגוני, שיבוצים, חפיפות וזיכרון ארגוני, הכשרות בעלי/ות תפקידים חדשים/ות, פעילות קהילתית, פרידה.

זמן: 5 דקות | עזרים: לוח+ טוש מחיק / נייר עיתון+ טוש עבה | נספחים: אין

**מתודה 2: שיתוף+ התבנוננות**

נתחלק לזוגות. כל זוג יקבל קלפים שעליהם שאלות הקשורות לתהליכים בקיץ בשבטים שהם/ן מלווים/ות. בכל פעם יוציאו קלף אחד ויענו על השאלה.

זמן: 15 דקות | עזרים: אין | נספחים: [קלפים עם שאלות](https://zofimil-my.sharepoint.com/%3Ab%3A/g/personal/ayaa_zofim_org_il/Ee72wDZXTNFPpXSYGkMXBq4BQxgfxRZAZ6awfF_tVF8gpA)

**מתודה 3: השראה+ חשיבה משותפת**

במקביל למתודה 2, המדריכה תכתוב על דפים את התהליכים שעלו במתודה 1 (כל תהליך על דף). נפזר את הדפים בחדר, ונבקש מהמשתתפים/ות לשבת לצד התהליך שהכי מאתגר בעיניהם/ן לעסוק בו כמלווה – **אך נקפיד על כך שישבו בזוגות ולא כיחידים/ות או כקבוצות גדולות**. בנוסף, בחדר יפוזרו חומרי השראה על תהליכי הקיץ מתוך המכתב החינוכי.

כל זוג יכתבו על גביי דפי A3: איך בעיניהם/ן התהליך הזה צריך להתנהל באופן מיטבי? מהי העבודה שנדרשת מהשבט? מהי העבודה הנדרשת מהמלווה? (עצמית ומול השבט) – כל שאלה על דף נפרד.

זמן: 20 דקות | עזרים: עטים | נספחים: מנחים ועזרים ממכתב קיץ, דפי שאלות

**מתודה 4: התבוננות**

נבקש מהמשתתפים/ות להסתובב בחדר ולקרוא את הדברים שנכתבו, ולכתוב לעצמם/ן בפתקים מחשבות ורעיונות חדשים שעולים בעקבות הקריאה.

**לאחר מכן כל אחד/ת יכתוב:** מה אני צריך/ה ללמוד כמלווה שבט לקראת תהליך הקיץ?

זמן: 5 דקות | עזרים: אין | נספחים: אין

**מתודה 5: דיון בשאלה**

נשאל:

* מה אתם/ן צריכים/ות ללמוד כמלווי/ות שבטים לקראת תהליך הקיץ? (מה שכתבו לעצמם/ן)
* איך נכון לעבוד עם שבט על מספר תהליכים מקבילים?
* באיזה מקומות בתהליכי הקיץ אנחנו "מנהלים/ות" ובאיזה מקומות אנחנו "מלווים/ות"?
* על מה אתם/ן לא מוכנים/ות לוותר בתהליך הקיץ אל מול השבטים שלכם/ן? איך גורמים לזה לקרות?

זמן: 15 דקות | עזרים: אין | נספחים: אין